### Beslutning

Nora Frandsen, Emma Christensen, Finn Vestergaard, Bitten Bach og Lona Mortensen kunne tiltræde indstillingen i overensstemmelse med Magistratens anbefaling.

Timmy Karlsen tog forbehold.

Selma Andreasen var forhindret i at deltage i udvalgets behandling af sagen.

Teknik og Miljø bemyndiges til at meddele den fornødne landzonetilladelse til at opføre en ny bolig på [adresse] 1.

### Resumé

Ejeren af [adresse] 1 har søgt om landzonetilladelse til at opføre en ny bolig. Boligens etageareal forventes at udgøre ca. 920 m2, og der forventes ikke opført yderligere bygninger på matriklen.

Boligen skal til dels erstatte den i forvejen eksisterende ældre skovejendom, som har et bebygget areal på ca. 400 m2 for bolig og udhuse.

Opførelsen af boligen kræver landzonetilladelse efter planlovens § 35, da ejendommen ligger i landzone. Det er Teknik og Miljøs praksis, at der meddeles landzonetilladelse til opførelse af nye byggerier som erstatning for gamle bygninger i landzone, når det samlede etageareal ikke overstiger 500 m2.

Da størrelsen af ejendommen overstiger sædvanlig praksis, fremsendes sagen til behandling i Byrådet.

### Indstilling

At) Byrådet bemyndiger Teknik og Miljø til at meddele den fornødne landzonetilladelse.

### Sagens forløb

02-05-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 06-05-2019 Magistraten
Fremsendes til [adresse] med bemærkning, at Magistraten i mødet den 6. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 23. april 2019.
 15-05-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 15. maj 2019.
 27-05-2019 Teknisk Udvalg

Nora Frandsen, Emma Christensen, Finn Vestergaard, Bitten Bach og Lona Mortensen kunne tiltræde indstillingen i overensstemmelse med Magistratens anbefaling.

Timmy Karlsen tog forbehold.

Selma Andreasen var forhindret i at deltage i udvalgets behandling af sagen.